
Zápisnica
z vyhodnotenia vyhlásenia 4. kola elektronickej aukcie 
na predaj nehnuteľnosti  nachádzajúcej sa 
v obci Krivá, kat. územie Krivá

                                                  konaného dňa  08.01.2026 o 10.00 hod. v sídle
                                      Národného poľnohospodárskeho a potravinárskeho centra

                                                   (zápisnica je súčasne prezenčnou listinou)


Prítomní:  

Ing. Marián Ment – predseda komisie
Mgr. Michaela Mikláš – člen komisie
Ing. Lucia Korgová – člen komisie


Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1,  nachádzajúceho sa v okrese Dolný Kubín, obci Krivá, katastrálne územie Krivá, zapísaného na liste vlastníctva č. 2560 ako Administratívna budova s.č. 62 na parc. č. 73/4, 73/5 (ďalej len ako „Stavba“ alebo „nehnuteľný majetok“). Pozemky, na ktorých Stavba leží, nie sú predmetom predaja nakoľko nie sú vlastníctvom správcu.

Uvedený nehnuteľný majetok bol na základe ponukového konania v zmysle Zákona o správe majetku štátu ponúknutý štátnym rozpočtovým a príspevkovým organizáciám. Do stanoveného termínu žiadna z oslovených rozpočtových a príspevkových organizácií neprejavila záujem. V zmysle Zákona o správe majetku štátu bol prebytočný nehnuteľný majetok následne ponúknutý na predaj formou elektronickej aukcie.

NPPC ako správca majetku štátu zverejnil dňa 06.08.2025 v registri elektronických aukcií na www.ropk.sk oznámenie o vyhlásení 1. kola elektronickej aukcie. Nakoľko v lehote stanovenej na doručenie cenových ponúk sa neprihlásil žiadny záujemca, NPPC vyhlásil dňa 10.09.2025 v registri 2.kolo elektronickej aukcie. 

Do 2. kola vyhlásenia elektronickej aukcie sa neprihlásil žiadny záujemca. Dňa 16.10.2025 správca majetku štátu vyhlásil 3. kolo elektronickej aukcie, ktoré bolo po uplynutí lehoty na predkladanie ponúk vyhodnotené ako neúspešné.

Správca majetku štátu preto vyhlásil 4. kolo elektronickej aukcie.



Komisia pre vyhodnotenie výsledkov vyhlásenia 4. kola elektronickej aukcie v zmysle § 8aa ods. 4 písm. b) Zákona o správe majetku štátu konštatuje nasledovné:

NPPC ako správca majetku štátu v súlade s ustanoveniami Zákona o správe majetku štátu zverejnil dňa 26.11.2025 v registri elektronických aukcií na www.ropk.sk oznámenie o vyhlásení 4. kola elektronickej aukcie na predaj predmetného nehnuteľného majetku,  pričom primeraná cena stanovená znaleckým posudkom vo výške 13.400,- € bola znížená o 60 % t. j. na sumu vo výške 5.360,- €.


Koniec lehoty na predkladanie ponúk bol stanovený na 30.12.2025.
Správca požadoval zloženie finančnej zábezpeky vo výške 300,- €.

Do 4. kola elektronickej aukcie vyhláseného dňa 26.11.2025 na predaj vyššie uvedenej Nehnuteľnosti sa v lehote stanovenej na doručenie cenových ponúk sa prihlásil jeden záujemca a to:

	Záujemca 
	 Ponúknutá cena 

	Jolana Dobiášová
	 5.360,-  €




Záver:

Nakoľko cenová ponuka záujemcu p. Dobiášovej o kúpu Nehnuteľnosti zodpovedá požadovanej cene  a záujemca uhradil riadne a včas požadovanú zábezpeku,  záujemca splnil určené podmienky. Komisia konštatuje, že nakoľko bola doručená cenová ponuka len od jedného záujemcu vyhlásenie 4. kola elektronickej aukcie bolo neúspešné a správca v zmysle §8aa ods. 6. Zákona o správe majetku štátu  nevykoná elektronickú aukciu.

Nakoľko určené podmienky splnil len jeden záujemca, správca ho bude informovať o uvedenej skutočnosti, ktorému bude následne zaslaná výzva na uzatvorenie kúpnej zmluvy. 

V Lužiankach dňa 08.01.2026

Zapísala : Mgr. Michaela Mikláš

 
Ing. Marián Ment – predseda komisie                      ......................................................
	

Mgr. Michaela Mikláš – člen komisie 	                  ......................................................	


Ing. Lucia Korgová – člen komisie                              .......................................................

